CELEX: 32016D1452
Language: sl
Date: 2016-09-02 00:00:00
Title: Izvedbeni sklep Komisije (EU) 2016/1452 z dne 2. septembra 2016 o nekaterih začasnih zaščitnih ukrepih v zvezi z afriško prašičjo kugo na Poljskem (notificirano pod dokumentarno številko C(2016) 5708) (Besedilo velja za EGP)

3.9.2016   
            
            
               SL
            
            
               Uradni list Evropske unije
            
            
               L 237/12
            
         IZVEDBENI SKLEP KOMISIJE (EU) 2016/1452
   z dne 2. septembra 2016
   o nekaterih začasnih zaščitnih ukrepih v zvezi z afriško prašičjo kugo na Poljskem
   
      
         (notificirano pod dokumentarno številko C(2016) 5708)
      
   
   (Besedilo v poljskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(3) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(3) Direktive,
   ob upoštevanju naslednjega:
   
               (1)
            
            
               Afriška prašičja kuga je nalezljiva virusna bolezen pri populacijah domačih in divjih prašičev ter lahko resno vpliva na donosnost prašičereje, kar povzroča motnje v trgovini znotraj Unije in pri izvozu v tretje države.
            
         
               (2)
            
            
               V primeru izbruha afriške prašičje kuge obstaja tveganje, da se povzročitelj bolezni razširi na druga gospodarstva s prašiči in divje prašiče. Zato se lahko s trgovino z živimi prašiči ali njihovimi proizvodi razširi tudi iz ene države članice v drugo državo članico in v tretje države.
            
         
               (3)
            
            
               Direktiva Sveta 2002/60/ES (3) določa minimalne ukrepe, ki jih je treba izvajati v Uniji za nadzor afriške prašičje kuge. Po členu 9 Direktive 2002/60/ES se v primeru izbruhov navedene bolezni določijo okužena in ogrožena območja, na katerih je treba izvajati ukrepe iz členov 10 in 11 navedene direktive.
            
         
               (4)
            
            
               Poljska je obvestila Komisijo o trenutnem stanju glede afriške prašičje kuge na svojem ozemlju ter v skladu s členom 9 Direktive 2002/60/ES določila okužena in ogrožena območja, na katerih se izvajajo ukrepi iz členov 10 in 11 navedene direktive.
            
         
               (5)
            
            
               Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba na ravni Unije v sodelovanju s Poljsko opredeliti območja, ki so bila v navedeni državi članici določena kot okužena in ogrožena z afriško prašičjo kugo.
            
         
               (6)
            
            
               Avgusta 2016 je prišlo do izbruha pri domačih prašičih v Monieckem okrožju na Poljskem. Ker je Poljska predložila predhodne dokaze, da je ta izbruh povezan s človekovo dejavnostjo, in ker obstajajo znaki, da afriška prašičja kuga ne kroži v populaciji divjih prašičev na zadevnih območjih, so potrebni posebni ukrepi poleg tistih, ki so določeni v Izvedbenem sklepu Komisije 2014/709/EU (4), ob upoštevanju, da gre za petnajsti izbruh te bolezni pri prašičih letos in da je do teh izbruhov prišlo na različnih območjih Poljske, za katera že veljajo omejitve.
            
         
               (7)
            
            
               Da bi se ustrezno ter previdno in učinkovito odzvali na te razmere, je pomembno določiti posebne ukrepe za omejitev premikov živali in njihovih proizvodov na območjih, navedenih v Prilogi k temu sklepu. Ti ukrepi so upravičeni zaradi tipologije sporočenih izbruhov bolezni pri domačih prašičih in njihovih vzrokov.
            
         
               (8)
            
            
               Glede na razmeroma velike razdalje med zadnjimi izbruhi, ki jih je Poljska začasno pripisala človeškemu dejavniku, in nedavne epidemiološke podatke ter za preprečitev nadaljnjih izbruhov je zdaj potrebno in sorazmerno zajeti znatno večje regije.
            
         
               (9)
            
            
               Ukrepi iz tega sklepa bi morali vključevati izvajanje ukrepov iz Direktive 2002/60/ES, zlasti strogih omejitev premikov in prevoza prašičev iz členov 10 in 11 navedene direktive na območjih, ki so opisana v Prilogi k temu sklepu.
            
         
               (10)
            
            
               Da bi zagotovili skladen in sorazmeren odziv na te nove epidemiološke razmere, je treba ukrepe iz tega sklepa pregledati skupaj z Izvedbenim sklepom 2014/709/EU na naslednji seji Stalnega odbora za rastline, živali, hrano in krmo. Pri pregledu bo treba upoštevati zlasti rezultat preiskav v zvezi s predhodnimi informacijami o več izbruhih bolezni pri domačih prašičih, ki jih je Poljska priglasila leta 2016, ki kaže, da niso povezani z divjimi prašiči, ampak s človekovo dejavnostjo, ter rezultat nadaljnjega nadzora in druge pomembne epidemiološke informacije.
            
         
               (11)
            
            
               Zato bi bilo treba do naslednje seje Stalnega odbora za rastline, živali, hrano in krmo v Prilogi k temu sklepu določiti območja, opredeljena kot okužena in ogrožena območja na Poljskem, ter trajanje navedene regionalizacije.
            
         
               (12)
            
            
               Ta sklep se ponovno pregleda na naslednji seji Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Poljska zagotovi, da okužena in ogrožena območja, določena v skladu s členom 9 Direktive 2002/60/ES, zajemajo vsaj območja, ki so navedena kot okužena in ogrožena območja v Prilogi k temu sklepu.
   Člen 2
   Ta sklep se uporablja do 15. oktobra 2016.
   Člen 3
   Ta sklep je naslovljen na Republiko Poljsko.
   
      V Bruslju, 2. septembra 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (UL L 192, 20.7.2002, str. 27).
   
      (4)  Izvedbeni sklep Komisije 2014/709/EU z dne 9. oktobra 2014 o nadzornih ukrepih za zdravje živali v zvezi z afriško prašičjo kugo v nekaterih državah članicah in razveljavitvi Izvedbenega sklepa 2014/178/EU (UL L 295, 11.10.2014, str. 63).
   
      PRILOGA
      
                  Poljska
               
               
                  Območja iz člena 1
               
               
                  Datum konca izvajanja
               
            
                  Okuženo območje
               
               
                  Meje tega okuženega območja so:
                  
                              (a)
                           
                           
                              na vzhodu: od severne meje vasi Sanie-Dąb proti jugu po cesti, ki povezuje vas Sanie-Dąb z vasjo Kołaki Kościelne do sečišča z reko Dąb, nato vzdolž reke Dąb proti jugovzhodu, nato vzdolž roba gozda na zahodni meji vasi Tybory-Olszewo, nato po cesti, ki povezuje vas Tybory-Olszewo z vasjo Tybory-Kamianka, nato po zahodni strani vasi Tybory-Kamianka do ceste, ki povezuje vas Tybory-Kamianka z vasjo Jabłonka Kościelna, nato južno do vodotoka, ki povezuje mlako Kamianka z reko Jabłonka, nato vzdolž vodotoka do njegovega izliva v reko Jabłonka, nato v ravni črti južno do križišča ceste št. 66 s cesto, ki povezuje vas Jabłonka Kościelna z vasjo Miodusy-Litwa;
                           
                        
                              (b)
                           
                           
                              na jugu: po cesti št. 66 zahodno do sečišča reke Jabłonka s cesto št. 66, nato po južni meji vasi Faszcze do reke Jabłonka, nato zahodno po reki Jabłonka do meje med vasjo Wdziękoń Pierwszy in vasjo Wdziękoń Drugi, nato v ravni črti severno do ceste št. 66, nato po cesti št. 66 do sečišča vodotoka s cesto št. 66 v črti vasi Wdziękoń Pierwszy;
                           
                        
                              (c)
                           
                           
                              na zahodu: severno vzdolž vodotoka do roba gozda, nato vzdolž vzhodne meje rezervata „Grabówka“ in nato vzdolž vzhodne meje gozda do ceste, ki povezuje vas Grabówka z vasjo Wróble-Arciszewo;
                           
                        
                              (d)
                           
                           
                              na severu: v ravni črti vzhodno do reke Dąb pod vasjo Czarnowo Dąb, nato v ravni črti vzhodno vzdolž severne meje vasi Sanie-Dąb do ceste, ki povezuje vas Sanie-Dąb z vasjo Kołaki Kościelne.
                           
                        Meje tega okuženega območja so:
                  
                              (a)
                           
                           
                              na severu: od vasi Konowały po občinski cesti do križišča s cesto Szosa Kruszewska, nato po cesti Szosa Kruszewska vzdolž južne meje gozda do izhoda v vas Kruszewo;
                           
                        
                              (b)
                           
                           
                              na zahodu: skozi vas Kruszewo vzdolž vzhodne meje doline reke Narew v črti z vasjo Waniewo do meje z Wysokomazowieckim okrožjem;
                           
                        
                              (c)
                           
                           
                              na jugu: od meje z Wysokomazowieckim okrožjem vzdolž zahodnega brega doline reke Narew;
                           
                        
                              (d)
                           
                           
                              na vzhodu: od zahodnega brega doline reke Narew v ravni črti do Topilec-Kolonia, nato v ravni črti do vasi Konowały.
                           
                        Meje tega okuženega območja so:
                  
                              (a)
                           
                           
                              na severu: od križišča ceste št. 63 s cesto, ki vodi v zapor v Czerwony Bór, v loku v smeri vasi Polki-Teklin, nato nad to vasjo do sečišča z reko Gać do vzhodne meje ribnikov okrog vasi Poryte-Jabłoń;
                           
                        
                              (b)
                           
                           
                              na vzhodu: vzdolž vzhodne meje ribnikov okrog vasi Poryte-Jabłoń v smeri ceste, ki povezuje vas Poryte-Jabłoń s cesto št. 66, nato vzdolž zahodne meje te vasi v smeri ceste št. 63;
                           
                        
                              (c)
                           
                           
                              na jugu: od ceste št. 63 nad vasjo Stare Zakrzewo po cesti, ki povezuje to vas z vasjo Tabędz, nato vzdolž zahodne in severne meje te vasi;
                           
                        
                              (d)
                           
                           
                              na zahodu: v ravni črti proti severu do zahodne meje vasi Bacze Mokre, nato od zahodne meje vasi Bacze Mokre v ravni črti proti severovzhodu do ceste, ki vodi v zapor v Czerwony Bór, nato po tej cesti do ceste št. 63.
                           
                        Meje tega okuženega območja so:
                  
                              (a)
                           
                           
                              na severu: od meje Wysokomazowieckega okrožja vzdolž vodotoka Brok Mały do vasi Miodusy-Litwa vzdolž njegovega jugozahodnega nabrežja; nato od meje Zambrowskega okrožja v smeri vasi Krajewo Białe, vzdolž južne meje te vasi, nato po cesti v smeri vasi Stary Skarżyn;
                           
                        
                              (b)
                           
                           
                              na zahodu: vzdolž zahodne meje vasi Stary Skarżyn do sečišča z vodotokom Brok Mały in nato jugovzhodno pod vasjo Zaręby-Krztęki do meja z Zambrowskim okrožjem;
                           
                        
                              (c)
                           
                           
                              na jugu: od meja z Zambrowskim okrožjem vzdolž vodotoka, ki teče proti vasi Kaczyn-Herbasy;
                           
                        
                              (d)
                           
                           
                              na vzhodu: po cesti, ki vodi od vasi Miodusy-Litwa skozi vas Święck-Nowiny.
                           
                        Meje tega okuženega območja so:
                  
                              (a)
                           
                           
                              na severu: od južnega dela vasi Kierzki vzhodno do ceste št. 671, nad severno mejo vasi Czajki;
                           
                        
                              (b)
                           
                           
                              na vzhodu: od ceste št. 671 do vasi Jabłonowo-Kąty, nato južno vzdolž zahodnega nabrežja reke Awissa; nato do ceste Idźki Średnie–Kruszewo-Brodowo z zahodne strani vasi Kruszewo-Brodowo;
                           
                        
                              (c)
                           
                           
                              na jugu: od ceste št. 671 v črti vasi Idźki-Wykno po cesti, ki povezuje vas Sokoły z vasjo Jamiołki-Godzieby;
                           
                        
                              (d)
                           
                           
                              na zahodu: od vasi Jamiołki-Godzieby vzdolž vzhodnega nabrežja reke Ślina do vasi Jamiołki-Kowale, nato severno skozi vas Stypułki-Borki do ceste Kierzki–Czajki na vzhodni strani vasi Kierzki.
                           
                        Meje tega okuženega območja so:
                  
                              (a)
                           
                           
                              na vzhodu: od meje mesta Bielsk Podlaski, ulica Adam Mickiewicz, vzdolž vzhodnega obrobja mesta Bielsk Podlaski;
                           
                        
                              (b)
                           
                           
                              na jugu: vzdolž južnega obrobja mesta Bielsk Podlaski do vasi Piliki, vključno z vasjo Piliki, ter nato v ravni črti do ceste št. 66;
                           
                        
                              (c)
                           
                           
                              na zahodu: od ceste št. 66 proti zahodnemu obrobju vasi Augustowo, vključno z vasjo Augustowo, od vasi Augustowo v ravni črti do križišča železniške proge in lokalne ceste št. 1575B;
                           
                        
                              (d)
                           
                           
                              na severu: od križišča železniške proge in lokalne ceste št. 1575B po severnem obrobju mesta Bielsk Podlaski do meje mesta Bielsk Podlaski, ulica Adam Mickiewicz.
                           
                        Meje tega okuženega območja so:
                  
                              (a)
                           
                           
                              na vzhodu: od reke Bug vzdolž meje z Lublinskim vojvodstvom do okrožne ceste št. 2007W;
                           
                        
                              b)
                           
                           
                              na jugu: vzdolž okrožne ceste št. 2007W skupaj s celotno vasjo Borsuki in gozdnim predelom na okljuku reke Bug;
                           
                        
                              (c)
                           
                           
                              na severu in zahodu: reka Bug.
                           
                        Meje tega okuženega območja so:
                  
                              (a)
                           
                           
                              na vzhodu: vzdolž državne meje z Belorusijo od reke Bug od črte gozdnega predela;
                           
                        
                              (b)
                           
                           
                              na severu: vzdolž črte gozdnega predela od državne meje do ceste, ki povezuje vasi Sutno in Niemirów, nato vzdolž te ceste do križišča z lokalno cesto proti jugu;
                           
                        
                              (c)
                           
                           
                              na zahodu: vzdolž lokalne ceste proti jugu od križišča s cesto, ki povezuje vasi Sutno in Niemirów, do reke Bug;
                           
                        
                              (d)
                           
                           
                              na jugu: vzdolž reke Bug od konca lokalne ceste, ki se začne na križišču s cesto Sutno–Niemirów do državne meje.
                           
                        Meje tega okuženega območja so:
                  
                              (a)
                           
                           
                              na vzhodu: od izliva reke Czyżówka v ravni črti do reke Bug na severu;
                           
                        
                              (b)
                           
                           
                              na severu: vzdolž reke Bug do meje z Mazovijskim vojvodstvom;
                           
                        
                              (c)
                           
                           
                              na zahodu: od reke Bug proti jugu vzdolž kolovozne poti do severnega dela gozda Las Konstantynowski, nato do ceste Gnojno–Konstantynów in vzdolž te ceste južno do južnega dela gozda, nato vzdolž kolovozne poti vzhodno do vasi Witoldów in nato do ceste Konstantynów–Janów Podlaski;
                           
                        
                              (d)
                           
                           
                              na jugu: vzdolž ceste Konstantynów–Janów Podlaski vzhodno do reke Czyżówka.
                           
                        Meje tega okuženega območja so:
                  
                              (a)
                           
                           
                              na vzhodu: od vasi Stara Bordziłówka vzdolž lokalne ceste proti severu do križišča z okrožnima cestama št. 1022 in 1025 ter nato vzdolž ceste št. 1025 do vasi Nosów;
                           
                        
                              (b)
                           
                           
                              na severu: od vasi Nosów vzdolž okrožne ceste št. 1024 zahodno do meje z Mazovijskim vojvodstvom;
                           
                        
                              (c)
                           
                           
                              na zahodu: vzdolž meje z Mazovijskim vojvodstvom do lokalne ceste v črti z vasjo Wygnanki;
                           
                        
                              (d)
                           
                           
                              na jugu: od meje z Mazovijskim vojvodstvom v črti z vasjo Wygnanki do lokalne ceste proti zahodnemu delu gozda, nato vzdolž lokalne ceste ob severni meji gozda do lokalne ceste proti vasi Stara Bordziłówka.
                           
                        Meje tega okuženega območja so:
                  
                              (a)
                           
                           
                              na vzhodu in jugu: od meje z Lublinskim vojvodstvom od lokalne ceste, ki povezuje vasi Makarówka in Cełujki, vzdolž meje z Lublinskim vojvodstvom do okrožne ceste št. 2020W in nato vzdolž te ceste do križišča z regionalno cesto št. 698 v vasi Wólka Nosowska, vključno s celotno vasjo Wólka Nosowska;
                           
                        
                              (b)
                           
                           
                              na zahodu: od meje z Lublinskim vojvodstvom vzdolž lokalne ceste, ki povezuje vasi Cełujki in Makarówka, do vasi Makarówka, vključno s celotno vasjo Makarówka, nato sevrozahodno vzdolž okrožne ceste št. 2037W do vasi Huszlew, vključno s celotno vasjo Huszlev, nato od vasi Huszlew vzdolž okrožne ceste št. 2034Q do konca gozda, nato vzhodno vzdolž severne meje gozda do vzhodne meje občine Huszlew, nato severno vzdolž zahodne meje gozda do regionalne ceste št. 698;
                           
                        
                              (c)
                           
                           
                              na severu: vzdolž regionalne ceste št. 698 skozi vas Rudka do vasi Stara Kornica, vključno z vasmi Rudka, Stara Kornica in Nowa Kornica, nato vzdolž regionalne ceste št. 698 do križišča z okrožno cesto št. 2020W v vasi Wólka Nosowska.
                           
                        Meje tega okuženega območja so:
                  
                              (a)
                           
                           
                              na vzhodu: vzdolž državne meje, od ceste št. 640 do črte z vasjo Kolonia Klukowicze;
                           
                        
                              (b)
                           
                           
                              na severu: od državne meje vzdolž ceste Kolonia Klukowicze–Witoszczyzna do ceste Wilanowo–Werpol;
                           
                        
                              (c)
                           
                           
                              na zahodu: vzdolž ceste Werpol–Wilanowo do ceste št. 640 v črti križišča s cesto Koterka–Tokary;
                           
                        
                              (d)
                           
                           
                              na jugu: od vasi Koterka vzdolž ceste št. 640 do državne meje.
                           
                        Meje tega okuženega območja so:
                  
                              (a)
                           
                           
                              na vzhodu: od vasi Wólka Nurzecka v ravni črti v smeri meje s Siemiatyckim okrožjem, nato vzdolž meje s Siemiatyckim okrožjem do reke Pulwa;
                           
                        
                              (b)
                           
                           
                              na jugu: vzdolž severnega brega reke Pulwa v smeri vasi Litwinowicze, nato od vasi Litwinowicze ob cesti, ki vodi do vasi Anusin, do izvira reke Pulwa;
                           
                        
                              (c)
                           
                           
                              na zahodu: od ceste Litwinowicze–Anusin (v črti izvira reke Pulwa) naravnost proti severozahodu do vasi Siemichocze, nato od križišča cest Anusin–Siemichocze severno do ceste Tymianka–Nurzec s prehodom ceste 1 km od vasi Nurzec Kolonia;
                           
                        
                              (d)
                           
                           
                              na severu: od ceste Tymianka–Nurzec v ravni črti do vasi Wólka Nurzecka.
                           
                        Meje tega okuženega območja so:
                  
                              (a)
                           
                           
                              na vzhodu: od vasi Kolonia Budy v ravni črti do vasi Sokoli Gród, nato proti jugu do lokalne ceste, ki povezuje vasi Kulesze in Wilamówka;
                           
                        
                              (b)
                           
                           
                              na jugu: vzdolž lokalne ceste do vasi Wilamówka, nato v ravni črti zahodno do vasi Olszowa Droga;
                           
                        
                              (c)
                           
                           
                              na zahodu: vzdolž vzhodnega brega reke Biebrza severno do južne meje kompleksa Osowiec Twierdza;
                           
                        
                              (d)
                           
                           
                              na severu: od južne meje kompleksa Osowiec Twierdza ob cesti Carska Droga, nato jugovzhodno do vasi Kolonia Budy.
                           
                        
               
                  15. oktober 2016
               
            
                  Ogroženo območje
               
               
                  Območje, navedeno spodaj:
                  
                               
                           
                           
                              v Podlaškem vojvodstvu:
                              
                                          —
                                       
                                       
                                          Hajnowsko okrožje,
                                       
                                    
                                          —
                                       
                                       
                                          Białostocko okrožje,
                                       
                                    
                                          —
                                       
                                       
                                          Bielsko okrožje,
                                       
                                    
                                          —
                                       
                                       
                                          Grajewsko okrožje,
                                       
                                    
                                          —
                                       
                                       
                                          Łomżyńsko okrožje,
                                       
                                    
                                          —
                                       
                                       
                                          okrožje mesta Białystok,
                                       
                                    
                                          —
                                       
                                       
                                          okrožje mesta Łomża,
                                       
                                    
                                          —
                                       
                                       
                                          Moniecko okrožje,
                                       
                                    
                                          —
                                       
                                       
                                          Wysokomazowiecko okrožje,
                                       
                                    
                                          —
                                       
                                       
                                          Zambrowsko okrožje;
                                       
                                    
                        
                               
                           
                           
                              v Mazovijskem vojvodstvu:
                              
                                          —
                                       
                                       
                                          občine Rzekuń, Troszyn, Czerwin in Goworowo v Ostrołęckem okrožju,
                                       
                                    
                                          —
                                       
                                       
                                          občine Korczew, Przesmyki, Paprotnia, Suchożebry, Mordy, Siedlce in Zbuczyn v Siedleckem okrožju,
                                       
                                    
                                          —
                                       
                                       
                                          okrožje mesta Siedlce,
                                       
                                    
                                          —
                                       
                                       
                                          občine Ceranów, Jabłonna Lacka, Sterdyń in Repki v Sokołowskem okrožju,
                                       
                                    
                                          —
                                       
                                       
                                          Łosicko okrožje,
                                       
                                    
                                          —
                                       
                                       
                                          Ostrowsko okrožje;
                                       
                                    
                        
                               
                           
                           
                              v Lublinskem vojvodstvu:
                              
                                          —
                                       
                                       
                                          Bialsko okrožje.
                                       
                                    
                        
               
                  15. oktober 2016